11/09/2012 | Administración LocalMunicipal
Culleredo
Economía, Facenda, Réxime Interior
Modificación prezos públicos: Conservatorio Música; actividades A Escada; participación en actividades socioeducativas benestar. Derrogación prezo público pola participación nas actividades destinadas a persoas maiores de 65 anos

A xunta de goberno local, por delegación do Pleno da entidade, en sesión celebrada o día 03 de setembro de 2012 aprobou as seguintes modificacións nos prezos públicos: Primeiro.- Deixar sen efecto todas as mencións relativas as actividades das ”Aulas abertas”, e do Centro municipal de Información as mulleres (CIM) do vixente acordo regulador do “Prezo público por ensinanzas e actividades educativas e de fomento da igualdade de xénero, culturais, deportivas, xuvenís e para persoas adultas, maiores e/ou con algunha discapacidade específica”, que pasa a denominarse “Prezo público por ensinanzas e actividades educativas, culturais, deportivas e xuvenís”. Segundo.- Da ordenanza mencionada separar a parte relativa as actividades para persoas con algunha discapacidade específica, que pasaría a denominarse “Prezo público polas actividades socioeducativas do Centro Ocupacional municipal A Escada” coa seguinte redacción: “PREZO PUBLICO POLAS ACTIVIDADES SOCIOEDUCATIVAS DO CENTRO OCUPACIONAL MUNICIPAL A ESCADA. O obxecto deste prezo público é o cobramento da participación nas actividades socioeducativas do Centro Ocupacional A Escada. Están obrigados ao pagamento as persoas físicas ou xurídicas e as entidades que participen nas actividades socioeducativas impartidas polo Centro Ocupacional Municipal A Escada.1. A Renda persoal (RP) calcularase en función dos ingresos brutos da persoa usuaria do centro. Nesta RP non se incluirán os ingresos derivados da percepción dunha prestación por orfandade en aplicación do Real Decreto anual vixente en cada momento de revalorización e complementos de pensións e clases pasivas.2. Para as persoas empadroadas en Culleredo ás que lles corresponda a tarifa mínima a xornada formativa será gratuíta.3. Para as persoas empadroadas en Culleredo, orfas de pai e nai e titorizados legalmente por outros familiares, non computarán como renda persoal os ingresos procedentes das pensións de orfandade.4. Para as persoas empadroadas e/ou residentes de xeito comprobable noutros concellos sen convenio de prazas co C. O. M. “A Escada” a tarifa a aplicar será a Tarifa 2, independentemente da súa R. P. 5. En función do itinerario de inserción laboral no que se atope a persoa usuaria, a cota mensual da xornada formativa reducirase proporcionalmente en función do número de horas que asista ao centro seguindo os criterios de regulamento do mesmo.6. Matrícula: No caso de que a matrícula se produza finalizado o mes de xaneiro, o seu importe reducirase proporcionalmente ao número de meses transcorridos do ano natural, considerando só meses completos transcorridos, de acordo co seguinte cálculo: 6.1. Matrícula a pagar no caso da tarifa mínima = 48,25euros x [(12 - meses completos transcorridos do ano natural) / 12)]. De tal forma que os importes serán: 6.2. Matrícula a pagar no caso da tarifa 1 = 96,52 euros x [(12 - meses completos transcorridos do ano natural) / 12)]. De tal forma que os importes serán: 6.3. Matrícula a pagar no caso da tarifa 2= 117,37 euros x [(12 - meses completos transcorridos do ano natural) / 12)]. De tal forma que os importes serán: No caso de ter matriculado a outro integrante da unidade de convivencia no Centro, a tarifa do segundo diminuirá nun 20% para as mensualidades de transporte, e no 50% para a cota da matrícula. A mesma diminución terá cada novo integrante da unidade de convivencia a partir do segundo. - Familias numerosas de categoría xeral: terán unha redución do 50% no abono mensual da tarifa do transporte e na matrícula. - Familias numerosas de categoría especial: terán unha redución do 100% no abono mensual da tarifa do transporte e na matrícula. Queda a criterio dos profesionais do equipo municipal de Servizos Sociais establecer de oficio a gratuidade naqueles casos que se estime oportuno dadas as circunstancias persoais ou sociofamiliares mediante informe social que acompañará ao procedemento da solicitude. O nacemento da obriga producirase o primeiro día de cada mes natural en que se desenvolva a actividade, salvo nos casos de alta nas actividades en que o nacemento da obriga producirase no momento en que se inicie a realización das respectivas actividades, podendo esixirse o seu depósito previo no momento da inscrición. A solicitude de prestación do servizo supón a orde irrevogable de domiciliación bancaria dos sucesivos recibos mensuais que se presenten ao cobramento ata a baixa no servizo, e se autorizará coa sinatura do solicitante simultaneamente co proceso de solicitude de prestación. A devolución de dúas cotas mensuais consecutivas ou tres alternas determinará a interrupción do servizo. Como consecuencia da alta, o suxeito pasivo darase por notificado das sucesivas liquidacións que se practiquen coas bases que se acorden.” Terceiro.- Derrogar o acordo regulador do “Prezo público pola participación nas actividades socioeducativas e de ocio destinadas a persoas maiores de 65 anos e os seus cónxuxes ou parellas de feito”. Cuarto.- Co obxectivo de reunir nun só acordo os prezos públicos relativos a actividades convocadas pola área de benestar social, aprobar o acordo regulador do “Prezo público para participación en actividades socioeducativas, e de fomento da igualdade de xénero, dos hábitos de vida saudable e do consumo responsable” convocadas pola Area de benestar social que non sexan declaradas como gratuítas polo interese dos obxectivos sociais ou de promoción da saúde perseguidos a través delas, co seguinte texto: “PREZO PUBLICO POLA PARTICIPACIÓN EN ACTIVIDADES SOCIOEDUCATIVAS, E DE FOMENTO DA IGUALDADE DE XÉNERO, DOS HÁBITOS DE VIDA SAUDABLES O DO CONSUMO RESPONSABLE CONVOCADAS POLA AREA DE BENESTAR SOCIAL. O obxecto deste prezo público é o cobramento da participación en actividades socioeducativas, e de fomento da igualdade de xénero, dos hábitos de vida saudables e do consumo responsable convocadas pola Area de benestar social que non sexan declaradas como gratuítas polo interese de obxectivos sociais ou de promoción da saúde perseguidos a través delas. Están obrigados ao pagamento as persoas físicas que se inscriban nas diferentes actividades convocadas polo Concello no eido dos diferentes PROGRAMAS DE BENESTAR SOCIAL nas que se sinale que son de aplicación o presente prezo público. As actividades, de xeito xeral, se impartirán en módulos de duración mensual, bimensual, trimestral, o semestral. Ademais poderán convocarse inscricións en excursións, viaxes, roteiros, campionatos, concursos e torneos puntuais. Prezos de inscrición de carácter xeral para actividades modulares: · O prezo por actividade de duración mensual será de 9 euros ao mes · O pago será proporcional ao antedito custo mensual para os módulos con outras duracións: · O prezo por actividade de duración bimestral será de 18 euros ao trimestre. · O prezo por actividades de duración trimestral será de 27 euros ao trimestre. · O prezo por actividades semestral será de 54 euros ao semestre. Estes prezos por módulo serán fixos independentemente das horas semanais impartidas para cada actividade. Prezos de inscrición en excursións, viaxes e roteiros. · Roteiros que non precisen transporte, e participación en campionatos, torneos e xogos populares:5€ · Excursións e roteiros dunha soa xornada e de curto percorrido dentro da comarca:7€ · Excursións dunha soa xornada e de longo percorrido dentro de Galicia:13€ Prezos de inscrición de carácter xeral para actividades modulares para persoas NON empadroadas en Culleredo: · O prezo por actividade de duración mensual será de 12 euros ao mes. · O pago será proporcional ao antedito custo mensual para os módulos con outras duracións: · O prezo por actividade de duración bimestral será de 24 euros ao trimestre. · O prezo por actividade de duración trimestral será de 35 euros ao trimestre. · O prezo por actividade semestral será de 70 euros ao semestre. Estes prezos por módulo serán fixos independentemente das horas semanais impartidas para cada actividade. Prezos de inscrición en excursións, viaxes e roteiros para persoas NON empadroadas en Culleredo. · Roteiros que non precisen transporte, e participación en campionatos, torneos e xogos populares:5€ · Excursións e roteiros dunha soa xornada e de curto percorrido dentro da comarca:7€. · Excursións dunha soa xornada e de longo percorrido dentro de Galicia:13€. Para outras actividades de carácter específico e duración diferente as aquí especificadas fixarase o prezo público no momento da súa convocatoria. É requisito imprescindible que a persoa que solicita inscribirse nunha actividade estea empadroada no concello de Culleredo. Excepcional e motivadamente, mediante informe do profesional responsable da convocatoria, poderá admitirse algunha inscrición que non cumpra este requisito e sempre que haia praza vacante. Neste caso aboaran os prezos estipulados nesta ordenanza para persoas NON empadroadas en Culleredo e non lles será de aplicación ningunha das bonificacións do apartado 5 da mesma. En cada convocatoria de actividades, publicitaranse con antelación, tanto os criterios específicos de prioridade de acceso as mesmas, como o número de prazas convocadas para cada actividade ofertada. Si a demanda de solicitudes que cumpren cos criterios específicos da convocatoria superan o número de prazas convocadas para unha determinada actividade, priorizarase o acceso das persoas: 1º. Que non tiveran participado en ningunha actividade de Benestar social nos últimos 24 meses.2º. Que non tiveran participado en ningunha actividade de Benestar social nos últimos 12 meses. Despois disto, para as solicitudes en igualdade de condicións que superen en número á totalidade de prazas sen cubrir, a prioridade de acceso resolverase mediante sorteo público. Por último, as persoas solicitantes que fiquen sen praza, pasarán a formar parte dunha listaxe de agarda desde a que se irá accedendo a actividade, no caso de haber baixas, seguindo os mesmos criterios de acceso indicados anteriormente. En todos os casos, o material persoal necesario para o desenvolvemento de cada actividade correrá a cargo de cada persoa participante. Serán beneficiarias de bonificación as persoas nas seguintes situacións: · Para maiores con carné de socio do Clube municipal +65. · Para maiores de 18 anos con carné xove. · Persoas desempregadas con documento xustificativo actualizado do INEM. · Para familias con carné de familia numerosa. · Para persoas con certificado de discapacidade. Para cada unha das persoas que se atopen en algunha das circunstancias anteriormente sinaladas, os prezos por actividade será a seguinte: Prezos de inscrición bonificados para actividades modulares: · O Prezo por actividade de duración mensual será de 8 euros ao mes. · O pago será proporcional ao antedito custo mensual para os módulos con outras duracións: · O prezo por actividade de duración bimestral será de 16 euros ao trimestre. · O prezo por actividade de duración trimestral será de 24 euros ao trimestre. · O prezo por actividade semestral será de 48 euros ao semestre. Estes prezos por módulo serán fixos independentemente das horas semanais impartidas para cada actividade. Con carácter xeral, para todas as persoas que se inscriban en dúas actividades ao tempo, os prezos de cada unha delas, bonificados ou non, reduciranse nun 10%. Tarifa de voluntariado para actividades modulares: Para as persoas voluntarias en activo no momento da inscrición ou durante o desenvolvemento da actividade, inscritas na Oficina Municipal de Voluntariado bonificaranse nun 50% os prezos aquí establecidos para as actividades modulares nun máximo de unha actividade. Esta bonificación será de aplicación nun máximo de tres actividades coincidentes no tempo no caso de que a persoa voluntaria teña o carné do Club *65. Prezos de inscrición bonificada en excursións, viaxes, roteiros. · Roteiros que non precisen transporte, e participación en campionatos, torneos e xogos populares:3€. · Excursións e roteiros dunha soa xornada e de curto percorrido dentro da comarca:5€. · Excursións dunha soa xornada e longo percorrido dentro de Galicia:10€ Para outras actividades de carácter específico e duración diferente as aquí especificadas fixarase o prezo público bonificado no momento da súa convocatoria. Tarifa social: Queda a criterio das técnicas da unidade de Traballo Social do servizo de Benestar Social establecer de oficio a gratuidade daqueles casos que estimen oportuno dadas as circunstancias persoais ou sociofamiliares das persoas solicitantes de inscrición en determinadas actividades modulares ou non. Motivarase a bonificación sempre nunha determinada porcentaxe, mediante informe social que, de xeito confidencial acompañará ao procedemento da solicitude. Actividades de balde: Serán así consideradas aquelas que se sinalen en cada nova convocatoria pública mediante os medios de difusión cotiás. No caso das persoas NON empadroadas en Culleredo non lles será de aplicación ningunha das bonificacións reguladas. Unha vez comunicada a asignación de praza na actividade solicitada mediante lista pública, o nacemento da obriga prodúcese o primeiro día do mes natural con independencia do día en que se inicie a participación na actividade, por un mes natural completo, e o pago realizarase por adiantado no período establecido na respectiva convocatoria sendo motivo de suspensión do servizo o incorrer en débedas, sen perxuizo da reclamación da mesma polo concello. So no caso en que, por causas imputadas ao propio concello non se desenvolvera a actividade nos termos anunciados na convocatoria se procedería de oficio a devolución das cotas aboadas na proporción que corresponda aos períodos non impartidos de actividade. A devolución dunha soa cota determinará a interrupción inmediata na participación na actividade correspondente en períodos sucesivos da mesma actividade si é o caso. Aquelas persoas usuarias que se dean de baixa e teñan pendente algunha mensualidade non poderán ser dados de alta de novo na actividade sen saldar previamente a débeda. Asemade, aquelas persoas que estean inscritas nalgunha actividade, e que se dean de baixa voluntariamente sen aportar xustificación documental suficiente e teñan feito o abono do período correspondente á duración da actividade na que están inscritas, non terán dereito á devolución proporcional do período posterior á data da baixa. A xestión do prezo público correspondente á Unidade de Benestar Social que poderá establecer un período previo de preinscripción antes do prazo de pagamento e facilitará un modelo de impreso de solicitude de prazo dirixido ao Alcalde. Hai unha única modalidade de pago: A través de ingreso bancario do xeito que se especifique na convocatoria concreta de cada actividade e no período fixado para a inscrición na mesma. No ingreso deberá figurar os apelidos e nome o número do DNI e a denominación da actividade na que se inscribe. De xeito excepcional, poderá admitirse o pagamento en efectivo, mediante a emisión da Carta de pagamento correspondente se a inscrición se producira para a cobertura de prazas unha vez finalizado o período de inscrición inicial, ou noutros casos xustificados desde a Unidade de tramitación do prezo público que aquí se establece. En ausencia doutra instrución en cada convocatoria específica os pagos das actividades de duración mensual, bimensual ou trimestral se efectuarán de xeito anticipado nos 5 dias hábiles previos ao dia de inicio da actividade. O pago pola inscrición en actividades semestrais poderá efectuarse de xeito anticipado nos cinco días hábiles previos ao inicio da actividade, ou ben fraccionado en dous prazos por un importe cada un deles da metade do importe total: o primeiro a pagar nos cinco días hábiles previos ao inicio da actividade e o segundo nos cinco días hábiles previos ao primeiro día do segundo trimestre. En ámbolos dous casos mediante ingreso bancario.” Quinto.- Modificar o artigo 3, importe, no referido ao Conservatorio de Música, do acordo regulador do “Prezo público por ensinanzas e actividades educativas, culturais, deportivas e xuvenís”, co fin de atender novas situacións non presentadas ata o momento con respecto á inscrición de alumnado no Conservatorio Municipal, vinculadas coa convalidación de materias xa cursadas noutras especialidades con anterioridade, ademais de dar cumprimento a cambios na normativa de aplicación que faculta aos centros a posibilidade de autorizar a asistencia en calidade de oíntes aos alumnos matriculados no mesmo Sexto.- Modificar o artigo 6, xestión, do acordo regulador do “prezo público pola participación en actividades para a mocidade”, que pasará a dicir: A xestión do prezo público corresponde á Concellaría de Formación e Emprego, Promoción Económica e Xuventude Hai dúas modalidades de pago: • A través de ingreso bancario do xeito que se especifique na convocatoria de cada período de inscrición. • De xeito excepcional, en efectivo, mediante CARTA DE PAGO se a matriculación na actividade, habendo praza, é posterior ao inicio de cada período de inscrición “ As modificacións comezarán a aplicarse unha vez que se publique o presente acordo no taboleiro de anuncios do concello e no Boletín Oficial da Provincia, permanecendo en vigor ata a súa modificación ou derrogación expresa. Culleredo, 03 de setembro de 2012 O alcalde Julio Sacristán de Diego